Jane Porter

**Jane Porter** (más sero **Jane Clayton, Lady Greystoke**) ye un personaxe de les noveles de Tarzán d'Edgar Rice Burroughs asina como de les adautaciones de la saga a otros medios, especialmente'l cine. 

## Nes noveles
Jane, una americana de Baltimore, Maryland, ye la novia y más sero la muyer de Tarzán, convirtiéndose depués na madre del so fíu Korak. El so personaxe evoluciona de la convencional mocina que taba siempre en peligru a uma aventurera audaz y capaz de defendese a si mesma y sobrevivir nes selves d'África. 
Jane apaez por primer vez na novella inicial de Tarzán, *[[Tarzan of the Apes]]* (1912), reapareciendo depués en:
* el segundu llibru, *[[The Return of Tarzan]]* (1913)
* el terceru, *[[The Beasts of Tarzan]]* (1914)
* el cuartu, *[[The Son of Tarzan]]* (1914)
* el quintu, *[[Tarzan and the Jewels of Opar]]* (1916)
* el séptimu, *[[Tarzan the Untamed]]* (1920)
* l'ochavu, *[[Tarzan the Terrible]]* (1921)
* el novenu, *[[Tarzan and the Golden Lion]]* (1923)
* el décimu, *[[Tarzan and the Ant Men]]* (1924)
* el decimonovenu, *[[Tarzan's Quest]]* (1936)

Jane tamién apaez con un papel menor na novela *[[The Eternal Lover]]* (1925).

Arriendes d'eso, Jane Porter ye la narradora-protagonista de *Jane: The Woman Who Loved Tarzan* de Robin Maxwell, nuna novella de 2011 debidamente autorizada por Edgar Rice Burroughs, Inc. pa conmemorar el centenariu de Tarzán.

## Nacionalidá

* Tanto la película de 1932 como les siguientes cambiaron el nome del personaxe pol de Jane *Parker*.

* Na mayor parte de les adautaciones, Jane Porter ye británica, pero nos llibros ella ye norteamericana de Baltimore.

## En películes

El más famosu papel de Jane foi interpretáu por Maureen O'Sullivan compañera de Johnny Weissmuller na película sonora *Tarzan the Ape Man* (1932), y les sos secueles, que cambiaron el nome del personaxe a Jane Parker, mostrándola más como inglesa que como americana y fizo d'ella y de Tarzán los padres adoptivos d'un güérfanu qu'ellos llamaron "Boy". Nos remakes de la película de 1932 (*Tarzan, the Ape Man* (1959) y *Tarzan, the Ape Man* (1981)) repitióse esta representación

Ella ta ausente en:
* *Tarzan Triumphs* (1943)
* *Tarzan's Hidden Jungle* (1955)
* *Tarzan and the Lost Safari* (1957)
* *Tarzan's Greatest Adventure* (1959)
* *Tarzan the Magnificent* (1960)
* *Tarzan Goes to India* (1962)
* *Tarzan's Three Challenges* (1963)
* *Tarzan and the Valley of Gold* (1966)
* *Tarzan and the Great River* (1967)
* *Tarzan and the Jungle Boy* (1968)

## Interpretaciones
### Películes/Televisión
* Enid Markey 1918, 1918 (Elmo Lincoln como Tarzán)
* Karla Schramm 1920, 1920 (Gene Pollar como Tarzán; P. Dempsey Tabler como Tarzán)
* Louise Lorraine 1921 (Elmo Lincoln como Tarzán)
* Dorothy Dunbar 1927 (James H. Pierce como Tarzán)
* Natalie Kingston 1929 (Frank Merrill como Tarzán)
* Maureen O'Sullivan 1932, 1934, 1936, 1939, 1941, 1942 (Johnny Weissmuller como Tarzán)
* Brenda Joyce 1945, 1946, 1947, 1948, 1949 (Johnny Weissmuller como Tarzán; Lex Barker como Tarzán)
* Vanessa Brown 1950 (Lex Barker como Tarzán)
* Virginia Huston 1951 (Lex Barker como Tarzán)
* Dorothy Hart 1952 (Lex Barker como Tarzán)
* Joyce MacKenzie 1953 (Lex Barker como Tarzán)
* Eve Brent 1958 (Gordon Scott como Tarzán)
* Joanna Barnes 1959 (Denny Miller como Tarzán)
* Bo Derek 1981 (Miles O'Keeffe como Tarzán)
* Andie MacDowell 1984 (Christopher Lambert como Tarzán)
* Kim Crosby 1989 (Joe Lara como Tarzán)
* Lydie Denier 1991-1994 (serie deTV) (Wolf Larson como Tarzán)
* Jane March 1998 (Ccomoper Van Dien como Tarzán)
* Minnie Driver 1999 (voz – película animada de Disney*Tarzán*) (Tony Goldwyn como la voz de Tarzán)
* Olivia d'Abo 2002 (voz – secuela animada pa serie de televisión de Disney) (Michael T. Weiss como la voz de Tarzán)
* Sarah Wayne Callies 2003 (serie de la WB) (Travis Fimmel como Tarzán)
* Spencer Locke 2013 (voz – Constantin Film CGI *Tarzan*) (Kellan Lutz como Tarzán)

### Radio
* Joan Burroughs Pierce 1932–1934

### Espectáculos teatrales
* Ethel Dwyer 1921 (Broadway)
* Jennifer Gambatese 2006 (Musical Disney en Broadway)

### Audio Cassette
* 1999 Minnie Driver (con Naia Kelly interpretando a la "narradora" Jane)

## Jane en too menos nel nome
Tres películes de Tarzán presentaron protagonistes femenines que se conviertieron na compañera de Tarzán, pero que nun fueron llamaes Jane Porter, por estremaes razones.

* *Tarzan the Mighty* (1928), protagonizada por Frank Merrill. Natalie Kingston interpreta a Mary Trevor, que se convierte na compañera de Tarzán al final de la película. Un añu más sero Kingston interpretaría a Jane na películta protagonizada por Frank Merrill *Tarzan the Tiger*.

* *Tarzan the Fearless* (1933), protagonizada por Buster Crabbe. Jacqueline Wells interpreta a Mary Brooks, que se convirtió na compañera de Tarzán al final de la película.

* *Tarzan's Revenge* (1938), protagonizada por Glenn Morris. Eleanor Holm interpreta a Eleanor Reed, que se convierte na compañera de Tarzán al final de la película. El productor Sol Lesser veto llamar al personaxe de Jane ya que camentaba que Holm year tan popular poles sos fazañes como nadadora que’el públicu nun aceptaría la so interpretación con un papel que nun se llamara Eleanor. 

## Películes non autorizaes

**Tarzan and the Brown Prince* (1972), protagonizada por Steve Sipek. Kitty Swan interpreta a Irula, la so compañera, básicamente asemeyada a Jane. A lo llargo de la filmación d'una escena de tortura, Sipek y Swan taben ataos a unes estaques y la gasoline prendió fueu y los dos sufrieron series quemadures. 

## Dibuxu animáu
La heroína inglesa, fía única del naturalista Arquimedes Porter foi a África pa estudar los grandes simios. Vese envuelta nuna confusión colos babuínos nativos y acaba siendo salvada por Tarzán del qu'acaba enamorándose. 

El dibuxu de Jane Porter foi inspiráu na invstigadora Dian Fossey, que dedicó la so vida a la proteción de los gorilas. La vida de Dian Fossey foi retratada na película *Gorillas in the Mist* (1988), con Sigourney Weaver.

## Referencies

Essoe, Gabe, *Tarzan of the Movies*, 1968.